בודהיזם בישראל

שלווה והשקטה בלב-תודעה - קורס העמקה בתל אביב בהנחיית שחר מתן
2024-07-01 08:15 - 10:15 (Asia/Jerusalem) | בית הסנגהה, תל אביב
במהלך המפגשים, דרך תרגול מדיטטיבי ולימוד מרחבים שונים של סמהאדי, נבקש לחקור את האופן שבו מתהווה תודעה שקטה, כיצד הפסקת המאבק והמלחמה, מולידים שלווה, וכיצד השלווה מתפתחת לרווחה עמוקה.

הקורס מתאים למי שישב.ה רטריט אחד לפחות, וסיימ.ה קורס מבוא והנעת גלגל.
אם אינך עומד.ת בתנאי הסף ובכל זאת ברצונך להשתתף אנא כתבו לנו ונבדוק האם זה מתאים ונכון.

קורסנגהא עם אבי פאר: חמשת המצרפים-החוויה האנושית. המחירים. האפשרות לחופש
2024-07-01 20:00 - 22:30 | מפגש מקוון
יולי-אוגוסט 2024
חמשת המצרפים-החוויה האנושית. המחירים. האפשרות לחופש
שמונה מפגשים שבועיים | החל מה-1.7.24, בימי שני, 20:00-22:30
קורס אונליין (באמצעות זום)
(5 מפגשי יולי: 1.7 , 8.7, 15.7, 22.7, 29.7 | 3 מפגשי אוגוסט: 5.8, 12.8, 19.8)
“קורסנגהא” משלב קורס עומק בבודהיזם (בנושא שמתחלף מדי חודשיים) עם אפשרות להיות חלק מסנגהא (קבוצת תרגול ולימוד מתמשכת וקבועה המאפשרת תמיכה וחיזוק בדרך).
המפגשים משלבים תרגול מדיטציה מונחה, אפשרות לשיתוף והרצאה על עקרונות הבודהיזם, בדגש על יישומם בחיי היומיום.
ניתן להירשם לכול “קורסנגהא” בנפרד או להמשיך לקורסים הבאים, כחלק מהשתתפות בסנגהא מחויבת ומתמשכת.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
קורס יולי-אוגוסט 2024:
“חמשת המיצרפים” (גוף, תחושות, תפיסות, תבניות מנטליות, הכרה) הינם אחד מהלימודים הבסיסיים והעמוקים כאחד, בדרך הבודהיסטית
הבודהה עצמו הצהיר כי כול עוד הוא עצמו לא הבין את חמשת המיצרפים במונחים של טבעם האמיתי, עלייתם והדרך להפסקתם, הוא לא יכול היה לטעון כי הגיע להתעוררות מלאה
במפגשי קורסנגהא זה נחקור לעומק את חמשת המצרפים, נציג גישות שונות להבנה והתייחסות אליהם. בין הנושאים שנשמע עליהם במפגשי קורסנגהא זה:

הבנת חמשת המצרפים כמייצגי מכלול החוויה האנושית (“מבנים בסיסיים של אישיות האדם” )
הבנת חמשת המצרפים כמייצגי תהליך של עליית ה”עצמי”
חשיבות המצרפים כבסיס הכרחי להבנת הדרך הבודהיסטית (קארמה, היעדר-עצמי, ריקות התופעות)
“חמשת המצרפים של ההיאחזות” – הבנה ושגיאות נפוצות
השקפות אישיות נפוצות- על בסיס חמשת המצרפים
“שלושת מאפייני המציאות” והבנתם לאור חמשת המצרפים
מהי המשמעות המעשית שלהם עבורנו, בחיי היומיום שלנו

להאזנה לשיחות על בודהיזם של אבי פאר ביוטיוב- לחץ/י כאן
מחיר: 500 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.

קבלה רדיקלית – העמקה לתלמידים/ות ממשיכים/ות בהנחיית ד"ר אסף סטי אל-בא
2024-07-03 10:00 - 13:00 | במרכז גוף נפש ובזום, שבטי ישראל 103, רמת השרון
הדרך הבודהיסטית נעה בין שני קצוות: מחד, היא מציבה שאיפות יומרניות – השאיפה למצוא חופש, שחרור, “להתעורר”; מאידך היא קוראת להרפיה, למאמץ ללא מאמץ, לקבלה ולחמלה עצמית.
כיצד דרות שתי השאיפות זו עם זו? התשובה הבודהיסטית נעה על מספר מישורים: מחד נוכחת האמונה העזה ברוח האנושית, בשאיפה של התודעה להתפתח ולצמוח. שיפוטיות וביקורת עצמית עשויים לתמוך בהתפתחות עד רמה מסויימת. התפתחות נכונה, ודאי כזו שכוללת שלווה פנימית ואהבה, כרוכה בהכרח בהרפיה משיפוטיות שכזו ומתן אמון בשאיפה הפנימית לצמוח ולגדול כל עוד התנאים מאפשרים זאת.
תשובה נוספת מבהירה כי הוויתור על ביקורת ושיפוטיות אין פירושו ויתור על נחישות, על מאמץ או על יכולת הבחנה. המאמץ שלנו הופך למאמץ נחוש ועקבי שמסרב להיגרר לאלימות פנימית. כמו אמא טובה שמלמדת את ילדה משימה מורכבת בפעם הראשונה, ישנה יציבות עצומה ואהבה עצומה, ללא כעס, תסכול או שיפוטיות.
הקבלה הרדיקלית מניחה שאם רק היינו מצליחים להתייחס לעצמנו כמו שאנחנו מתייחסים לחברה או לילד אהובים, עם אותה אהבה, אותה חמלה, אותו פרגון, ומאידך אם השאיפה העמוקה שלאדם האהוב יהיה טוב, שהיא תהיה חופשיה, עם השאיפה שתהיה בה התבונה והעצמה לחפש ולמצוא חופש – אם רק נצליח להתייחס כך לעצמנו הרי שקבלה רדיקלית תדור ללא קושי בכפיפה אחת עם חמלה ואהבה נחושות להשתחרר ולמצוא שמחה.
האימון בקבלה רדיקלית נוגע אם כן בכל שדרות החיים, הוא רלבנטי למערכת היחסים שלנו עם עצמנו, ולכן גם למערכות היחסים עם האחרים והאחרות, עם העולם סביב. הוא כולל בתוכו עבודה פנימית מדיטטיבית, אבל הוא כולל גם תרגול בחיי היום יום, של קבלה של האחרים והאחרות בחיינו, קבלה של העולם כפי שהוא, מבלי לוותר על השאיפה לשנותו.
הנושאים שיילמדו בקורס:
הקורס יציע התייחסות לקבלה רדיקלית מפרספקפטיבה בודהיסטית, נבחן ונבין את הקבלה הרדיקלית דרך מושגים מרכזיים בדרך הבודהיסטית ובתוכם ארבע אמיתות האצילים, שלושת מאפייני הקיום, תוך דגש גדול על הקשר בין קבלה רדיקלית לבין תרגול הריקות.
במקביל נשזור את תרגול הקבלה הרדיקלית עם תרגול האיכויות ללא גבול (איכויות הלב), נלמד ונעמיק בהבנת תפישת החמלה הבודהיסטית והקשר בינה לבין קבלה רדיקלית, וכן התרגול של מודיטה (שמחה מפרגנת) והכרה בטוב.
המפגשים יכללו כמובן אימון במדיטציה שקטה, את מרבית המפגשים נפתח בתרגול שקט, לאחריו תתקיים שיחה על נושא הקורס ובהמשך המפגש נתרגל על פי רוב מדיטציה נוספת של איכויות הלב או של הרהור (מדיטציה אנליטית).
כחלק מובנה מהקורס נקיים תרגילים בין אישיים של שיתוף בזוגות וקבוצות קטנות סביב אתגרי התרגול על הכרית וביום-יום.

גינת התודעה - פסיכולוגיה בודהיסטית בהשראת תיך נאת האן - עם חגית הרמון
2024-07-03 19:00 - 21:30 | בית תרבות ע”ש רייזל ובזום, כפר סבא
“התודעה היא שדה
בו טמונים כול סוגי הזרעים.
שדה התודעה הזה יכול להיקרא
‘כל הזרעים’.”

זהו הבית הראשון מתוך טקסט בן חמישים בתים שכתב תיך נאת האן.
באמצעות הטקסט הזה הוא ניסה לתמצת ולהנגיש את החקר הנפלא, המרתק והיקר מפז של התודעה על פי הבודהיזם, ועליהם, בין השאר, יתבסס הקורס.
הטקסט מתבסס על מסורת רבת שנים שהחלה במורים כוַסובנדו (מייסד אסכולת ויג’נפּטי-מַטְרַה), ומתוך הבנה שהעמקה כזו בטבע התודעה יכולה לעזור רבות למתרגלים ומתרגלות להבין את תודעתם ולהקל על סבל. כמו שאמר מורה הזן טונג צ’יו: “כשאנחנו מבינים כיצד פועלת תודעתנו, התרגול נעשה קל.” תיך נאת האן אומר שהבנה היא החומר שממנו עשויים אהבה ורוחב לב. הבנה של מה? של סבלנו, של אושרנו, של תודעתנו (שאינה נפרדת מגופנו).
חקר התודעה הבודהיסטי מתווה דרך לריפוי ולשחרור מסבל. תרגול תשומת לב והבנה עמוקה של התודעה מאפשרים לטפל בתודעה ובגוף שלנו, לשמור עליהם ולהיטיב איתם.
ממש כשם שגנן מטפח את גינתו – כך אנו מטפחים, בעזרת התרגול, את שדה תודעתנו ומרפאים את חלקי התודעה שלנו הזקוקים לריפוי. וממש כמו גנן הנענה לטיבה המשתנה תמידית של גינתו – זוהי משימה לכל החיים.
​
נושאים שהקורס ייגע בהם: 8 רבדי התודעה על פי הבודהיזם; 51 תצורות מנטליות – זרעים בתודעה, טיפוחם והתמרתם; מאנאס – מנגנון ההישרדות שלנו; כוחות הרגל, דפוסים, נטיות והתמרתם; התמרה בבסיס; תודעה אישית וקולקטיבית; השקייה סלקטיבית; אי-שניוּת.

הלב והיהלום עיון שיטתי ואימון חי בסוטרת הלב ובסוטרת היהלום - עם יובל אידו טל
2024-07-04 13:00 - 16:00 | מפגש מקוון
שתיים מסוטרות הריקות והחמלה המרכזיות בעולם הבודהיסטי הן סוטרת היהלום וסוטרת הלב. זאת למרות ובזכות האיכויות המערערות העומדות ביסודן, חדות ורכות מחשבתן, וחדות ורכות דרכי האימון שהן מציעות:

“אין סבל, אין מקור לסבל, אין הכחדה של סבל, ואין דרך; אין ידיעה, אין השגה ואין אי-השגה. אי לכך, שאריפוטרה, בזכות אי-ההשגה, וכשהם נסמכים על החוכמה השלמה, מוּסרת מכשלת התודעה של הבודהיסטוות. כשבתודעתם אין כל מכשלה, אין בהם כל פחד.” [סוטרת הלב]

בקורס זה נתאמן בזה בדיוק.

“פנה סובהוטי אל הבודהה ואמר: המכובד על הבריות, האם נכון הדבר שכשהשיג הבודהה את הערות השלמה שאין כדוגמתה, למעשה לא הושג דבר? ענה הבודהה: אכן, סובהוטי. אכן, בהגשמת הערות השלמה שאין כדוגמתה לא השגתי ולו את הקטן שבהישגים. לזה קוראים ערות שלמה שאין כדוגמתה.”
[סוטרת היהלום]

בקורס זה לא נשיג דבר.

להיות מוגשם על ידי התופעות כולן - עיון בכתביו של המורה דוגן - בהנחיית ד״ר ארז יוסקוביץ׳
2024-07-05 09:00 - 16:00 | החווה של דני, סתריה
בסדרת ימי התרגול נבקש להעמיק בפילוסופיה ובפרקטיקה של מסורת הזן, דרך התוודעות וחקירת תורתו של מורה הזן היפני דוגן קיגן.
​
הסדרה תציע מבוא מקיף לתורתו של דוגן, תוך שילוב של לימוד טקסטואלי עם תרגול מדיטציית זן (zazen).
בעודנו מתעמקים בתובנות הפילוסופיות העשירות של אחת הדמויות הנערצות ביותר בזן בודהיזם, נשאף לחשוף את הרלוונטיות של תורתו לחיינו העכשוויים, במיוחד בהקשר של אתגרי השנה האחרונה.
​
מיהו דוגן? מורה הזן דוגן (1200-1253) הוא אחד האבות המייסדים של מסורת הזן היפנית ונחשב לאחד המורים הבודהיסטים הגדולים ביותר בכל הזמנים. יצירת המופת שלו, השובגנזו (“אוצר עין הדהרמה הנכונה“) נחשבת ליצירה הבודהיסטית החשובה ביותר שנכתבה בשפה היפנית. ייחודה של היצירה באופן שבו דוגן משלב בה טיעונים אנליטים, תובנות מדיטטביות, ופואטיקה עדינה כדי להצביע על טבעה האמיתי של המציאות.
דוגן וחיי היום יום תורתו של דוגן מציעה פרספקטיבה עוצמתית למקומה של הדרך הבודהיסטית בחיינו. היא מלמדת אותנו שהתעוררות איננה בבחינת מטרה רחוקה, אלא מימוש החוכמה והשלווה הטבועים בחיי היומיום שלנו.
לאורך המפגשים, נתמקד בשילוב התובנות של דוגן בפעילויות השגרתיות שלנו, מתוך הכרה בכך שכל פעולה, ולו הטריוויאלית ביותר, טומנת בחובה פוטנציאל להתעוררות.
גישה זו נועדה לטפח תחושה של יציבות ובהירות פנימית, במיוחד לאור חוסר הוודאות והייאוש שפוקדים אותנו בשנה האחרונה. באמצעות השילוב של לימוד ומדיטציה נשאף לא רק להבין מה לימד דוגן אלא גם איך לבטא זאת בגופנו ובמעשינו.
מהלך הסדרה במהלך שלושת המפגשים נצא למסע המשלב עיסוק אינטלקטואלי עם תרגול חוויתי. כל מפגש כולל קריאה ועיון משותף בפרקים נבחרים מתוך השובגנזו כדי להציג מושגים ונושאי מפתח בפילוסופיה של דוגן. לצד תרגול של מדיטצית זן כדי לחוות באופן ישיר את תורתו. דרך אימון ועיון בכתביו ננסה להבין מהי מטרת התרגול, והאם יש יעד סופי אליו מובילה הדרך. נשאל מהו בעצם אימון בודהיסטי, מהי המוטיבציה שעומדת בבסיסו, וכיצד ניתן לשלבו בחיי היומיום.
​
תקציר המפגשים:
היכרות | 5.7.24
רקע כללי למסורת הזן ולייחודיותו של דוגן בה. נקרא את הפרק הלכות ישיבת זן ונתרגל זאזן. כמו כן נקרא מספר קטעים מ״הנחיות זן לטבח״ וננסה להבין כיצד מביא דוגן את התרגול לחיי היומיום.
הקואן הגלוי | 19.7.24
נקרא את הפרק ״הקואן הגלוי״ וננסה להבין ולתרגל לעומק את אי-השניות של תרגול והגשמה.
הוויה זמן | 2.8.24
ננסה להבין את תפיסת הזמן של דוגן כפי שהיא מנוסחת בפרק ״הוויה-זמן״ בשובוגנזו. ונלמד כיצד היא משפיעה על האימון שלנו בחיי היומיום.

מדיטציה - על מה ואיך? קורס מקוון עם רינגוּ טוּלקוּ רינפוצ'ה
2024-07-05 16:00 - 17:30 | מפגש מקוון
מדיטציה בימינו היא מאוד פופולרית. כולם מדברים על מדיטציה, ורבים מאוד מתרגלים מדיטציה. אך האם אנחנו באמת יודעים מהי מדיטציה? במה מדיטציה יכולה להועיל לנו? מהן מטרותיה? איך לתרגל אותה?
בבודהיזם למדיטציה יש משמעות מאוד מסוימת, שלא בהכרח עולה בקנה אחד עם הרעיונות שיש לנו לגבי מדיטציה. המטרה של המדיטציה בבודהיזם אינה להשיג שלווה ורוגע, להיות נינוחים, או לחוות תחושות טובות ונעימות. כל אלה יכולות להיות תוצאות לוואי של תרגול המדיטציה הבודהיסטית, אבל אינן המטרה. המדיטציה הבודהיסטית מכוונת אותנו לשיפור התודעה שלנו באמצעות תרגול יומיומי ועקבי שיביא את התודעה להיות גמישה, יציבה, פתוחה, צלולה ובהירה ויחד עם זאת מודעת. כך יוכל תרגול המדיטציה לקדם אותנו בתרגול הדרך להשגת הארה שלמה למענם של כל בעלי התודעה.
מסתבר שגם בין המסורות השונות של הבודהיזם יש גישות שונות למדיטציה. במסורת הקאגיו, אליה משתייך רינגוּ טולקו רינפוצ’ה, הדגש הוא על ההיבט החווייתי של המדיטציה. בשיעור המקוון הזה רינגוּ טולקו רינפוצ’ה יציג בפנינו את המהות והמטרות של תרגול המדיטציה הבודהיסטית, ייתן הנחיות לתרגול וידריך אותנו בדרך המדיטציה לפיתוח תודעתנו.

בעל הבית השתגע: עיונים בסוטרת וימאלקירטי - עם ד״ר ארז יוסקוביץ׳
2024-07-24 17:00 - 20:00 | מפגש מקוון
בקורס זה נתוודע לאחד הכתבים המקוריים והמעניינים ביותר במסורת הבודהיסטית – סוטרת וימאלקירטי. הסוטרה מתייחדת בסגנון ותוכן מקוריים אשר הפכו אותה לאחת הפופולריות במזרח אסיה.
בניגוד לגיבורי סוטרות אחרות, וימאלקירטי, שעל שמו קרויה הסוטרה, איננו נזיר או בודהיסטווה, אלא בעל משפחה וסוחר. מכאן שדמותו היוותה, ועודנו מהווה השראה לכל מי שמנסה לשלב בין הדרך הבודהיסטית לחיי חולין. יתרה מכך, וימאלקירטי מציב אתגר של ממש לדרך החיים הנזירית ובמקומות מסויימים אפילו מבקר את הנאחזים בה.
במהלך הקורס נעיין בסוטרה בתרגום החדש לעברית של ד״ר ארז יוסקוביץ׳. נסקור את הנושאים המרכזיים בה ונאמוד על סגנונה המיוחד.
סוטרת וימאלקירטי תספק לנו הזדמנות נדירה ללמוד את תורת המהאיינה מכתבי המקור שלה. ננסה לעמוד על יחודה של הסוטרה ונראה כיצד היא כורכת יחד דיאלוגים פילוסופים, הומור, וסיפורי ניסים ונפלאות, כדי להבהיר לקוראיה את דרך הבודהיסטווה.
​
השיעורים יכללו אימון במדיטציה, קריאה ולימוד משותף.

שבת תרגול - הדרך החוצה היא פנימה: תרגול עם איכויות סמויות, במסורת של מורה הזן תיך נאת האן
2024-07-27 10:00 - 15:00 | המרכז לויג’נאנה יוגה, מזא"ה 22, תל אביב
מסורת התרגול מתארת את התודעה כריבוי, כמציאות מורכבת ומרובדת.
זהו תיאור מטפורי שנועד לסייע לנו לזהות מה קורה בתוכנו ובעיקר להתגבר על סבלנו.
התרגול מציע שהדרך החוצה מסבלנו ואל החופש – היא פנימה.
פנימה – אל עבר הבנת תודעתנו ושחרורה.

ברובד הסמוי של התודעה יש כוח שנקרא מאנאס – יצר הישרדות רב עוצמה, הכרחי אך גם מתעתע.
כשאנחנו סובלים, נדמה לנו שהגורם לכך הוא חיצוני, נסיבות או אנשים אחרים.
אך הטענה הרדיקלית, המאתגרת אבל גם המאוד מאירה ומעירה היא שמקורו של מרבית סבלנו הוא בפנים. ההבנה של מאנאס היא אחד המפתחות לשחרור ממנו.
בזאת נעסוק בשבת התרגול הקרובה שלנו

מפגש מקוון בסדרת מפגשי שבילים רבים דהרמה אחת: שמחה בבודהיזם זה ענין רציני
2024-08-02 10:00 - 12:30 | מפגש מקוון
יום שישי, 2 באוגוסט 2024
בין השעות: 12:30-10:00
בהשתתפות: סנדיה בר-קמה, ד״ר אסף סטי אל-בר, ד״ר אסף פדרמן, שלמה בזם
מנחים: אילן לוטנברג ואבי פאר
״כל שמחה שקיימת בעולם זה מקורה בשאיפה שאחרים יהיו מאושרים, וכל סבל שקיים בעולם זה מקורו בשאיפה לאושרי שלי.״
(שנטידווה)
כולנו מייחלים, ובצדק, לחיים מלאי שמחה, סיפוק ואושר.
הבודהיזם אינו מתכחש לכך. הוא מאשר הן את זכותנו הבסיסית לאושר והן את יכולתנו המלאה להגשים אושר זה ומציע לנו דרך שמובילה להכנסת שמחה לחיינו.
עם זאת, “השמחה הבודהיסטית” שונה מההגדרה היומיומית המקובלת – היא מבקשת להיות כזו שמגיעה ממקורות פנימיים ואינה מותנית בנסיבות חיים חיצוניות.
במפגש זה נשמע התייחסויות ופרשנויות על התייחסות הבודהיזם לשמחה בחיינו:

מה מאפיין שמחה ואושר בהבנה הרגילה ובהבנה הבודהיסטית?
מהם המחסומים לאושר וכיצד ניתן להגשימו?
האם ויתור על שאיפה לאושר אכן מאפשר אושר?
מה משותף ושונה בין “אושר של בעלי בתים” ובין “אושר על-ארצי”?
מה בין חיים מוסריים לבין חיים מאושרים?

השאלה של אין-אני / שבת עם מאיר זוהר / 3.8.24 במעגן מיכאל
2024-08-03 10:00 - 17:00 | מעגן מיכאל, מעגן מיכאל
השאלה של אין-אני
סדנת לימוד ומדיטציה עם מאיר זוהר
~~~
הסיבה לאי-הנחת הראשונית של המצב האנושי היא תפיסה עצמית ותמונת עולם לא-מציאותית – זו עמדת ה”אני”, שאין חוכמה ואין חמלה בתשובה שלה לאתגרי החיים; ולכן הלב של דרך הבודהה הוא מהפך בגישה הרגילה – זו השאלה של אין-אני (Anatta / Anatman).
אין-אני זו שאלה פתוחה, והתשובה היא התבוננות נכוחה בכל מצב חיים; […] אין-אני זה החופש להתיידד עם אי-הוודאות, זה חופש מכל הסיפורים.
***
ההשתתפות בסדנה בהרשמה מראש בלבד.
הפרטים המלאים וטופס הרשמה באתר בית קשב:
https://www.betkeshev.org/activities/retreats-03

קבלת שבת – הכל טוב, שום דבר לא בסדר - עם איתי ארצי
2024-08-16 16:00 - 17:30 | מרכז פראנה יוגה, ויצמן 19 גבעתיים, ויצמן 19, גבעתיים, Israel
קבלת שבת | 16/08/24 | בין השעות 16:00-17:30
סטודיו פראנה, ויצמן 19 גבעתיים
כששואלים אותנו מה שלומנו – עולה הרבה פעמים התשובה האוטומטית – “הכל בסדר”.
אבל מה קורה כשהעולם הפנימי שלנו מרגיש שבור ומבולגן? כשכל חתיכות הפאזל מפוזרות וקשה לנו לראות איך מחברים אותן לתמונה אחת בהירה?
התודעה שלנו מתוכנתת לסדר את העולם בתבניות – כאלו שאנו זוכרים מהעבר ושנוכל לסמוך עליהן שיהיו כך גם בעתיד.
ה”סדר” הוירטואלי הזה מקנה לנו תחושת ביטחון ושליטה, בתוך עולם משתנה ולא צפוי.
אך כשאנו נתקלים במציאות כאוטית, כזו שלא צפינו מראש, האמון שלנו בעולם ובביטחון שלנו, מתערער.
איך נוכל שוב להרגיש בטוחים ויציבים?
אנו מזמינים אותך למפגש קבלת שבת של דהרמה ומדיטציה, בו נחקור את דפוסי המחשבה שלנו, ונלמד מה ניתן לעשות כדי להשיב את השקט הנפשי – גם מיידית וגם לטווח הארוך.
* זהו מפגש מקדים ופתוח לקורס מבוא לבודהיזם
עלות
ההשתתפות הינה במסגרת המנויים והכרטיסיות של פראנה, ללא עלות נוספת.
הכניסה לאורחים בעלות של 85 ש”ח.
ביטול השתתפות אפשרי עד 24 שעות לפני הסדנה.
פרטים נוספים בסטודיו פראנה 03-5710660

מחסה ומקלט עם מולי גלזר
2024-08-30 09:00 - 15:00 | מלון נווה שלום
אל תכנסו אל הג’ונגל הסבוך בחיפוש אחר הפיל הגדול של ההארה.
כי הוא נח כבר בשלווה בביתכם, אל מול לבבכם.
אין מה לעשות או לסלק, אין מה לאלץ, אין מה לרצות ושום דבר לא חסר –
Emaho!
נפלא!
הכל קורה מעצמו.”
​Venerable Lama Gendun Rinpoche
האם יש לנו באמת לאן לברוח?
האם יש מקום בו לא תהיה אי-נחת, זקנה, מחלה ומוות?
האם יש מקום בו לא נחווה חוסר סיפוק?,
האם יש מקום בו מחכים לנו שקט ושלווה אמיתיים? תחושת שייכות וחיבור? בטחון? אהבה?
ביום זה נבחן את הדרכים המיומנות והפחות מיומנות בהן אנחנו מחפשים אחרי מחסה ומקלט.
נדון גם במחסות והמקלטים שמציעה לנו הדרך כפולת השמונה של הדהרמה הבודהיסטית והאימונים המדיטטיביים המשולבים בה.
מה התנאים שיאפשרו לנו למצוא עיר מקלט בתוך לבנו ולנוח באמת.
היום יכלול תרגולי מדיטציה של תשומת לב והרהורים מונחים (מדיטציה אנליטית), יחד עם זמנים של לימוד ושיח משותף.
ההשתתפות מיועדת למי שיש להם ניסיון (אפילו בסיסי) בתרגול יומי של מדיטציית תשומת-לב (מיינדפולנס)

להעז לאהוב את החיים: יום תרגול מטה (Metta) - עם ענבל הללי בלס
2024-09-06 09:00 - 15:00 | בית רייזל, בית רייזל, כפר סבא
מציאות החיים בארץ בשנה האחרונה מציבה את כולנו בפני התמודדויות קשות ביותר. האלימות, הקיטוב, חוסר הוודאות, חוסר האונים והבלבול מרוקנים אותנו מכוחותינו. רבים חווים משבר אמון עמוק בעצם האנושיות והערכים האנושיים, חלק מרגישים שהאדמה נשמטה תחת השקפת עולמם ושאנו חיים בעולם שונה ומאיים יותר.
מה עשוי לאפשר לנו גם במציאות כה קשה להיות בו זמנית בעד עצמנו, בעד אחרים ובעד החיים עצמם?
אילו איכויות מאפשרות לנו להיות “חלק מהפתרון” ולא “חלק מהבעיה”?
מטה (Metta) – אהבה ידידותית, או התכוונות אוהבת, היא אחת מהאיכויות היקרות מפז ששווה לטפח, שכן היא מאפשרת לנו לא להצטמצם לזהות צרה ונוקשה מדיי, וגם לא לתפיסה צרה מדיי של אושר. זוהי כוונה עמוקה ועוצמתית לחיות בעצמנו חיים טובים ומאושרים ולתמוך באושרם של כל האנשים והיצורים החיים. הכוונה הזאת הופכת להיות עוגן של ממש ברגעי קושי שלנו ושל אחרים סביבנו.
המטה מאפשרת לנו להיפתח ברכות, בסבלנות, בבהירות ובנחישות לרבדים שונים של עצמנו, של אחרים ושל החיים. חלקם נעימים ומחמיאים לנו, חלקם ממש לא. לא מספיק להיות במודעות, אם ברגע שאנחנו פוגשים במודעות היבט קשה של החיים אנחנו נאטמים מולו או עושים בו שימוש מזיק.
המטה מאפשרת לנו להמשיך להיות בקשר גם כשנעים, וגם כשקשה.
כשאנו חוזרים לכוונה או ליכולת לראות את כל הביטויים של החיים מתוך אהבה בלתי מותנית ושאיפה בלתי מעורערת לחיים מאושרים, אנו מגלמים משהו מהאיכות של המטה ברגע ההווה.
תרגול המטה מסייע להתמודד עם “רעש” מנטלי של מחשבות ועם נטייה לפחדים, כעסים, שיפוטיות ודחייה. היא יסוד שנחוץ לנו במערכות היחסים שלנו עם כל האנשים, המצבים והתופעות. במערכות יחסים טיפוליות מטה היא גישה ואיכות מרפאת למטפלים ולמטופלים כאחד. היא מקלה על הלב להיפתח למורכבות החיים ולמורכבותנו האנושית, לחוסננו ולחולשותינו. ייתכן גם שנגלה שעבור חלקנו, תרגול מטה הוא הדרך המהירה והקלה להעמיק לתוך סמדהי (Samadhi)- רווחה פנימית, שלווה וריכוז.
ביום התרגול נלמד ונתרגל הן את הגישה והן את הכלים המדיטטיביים לטיפוח מטה.

בודהה, דהרמה, סנגהה: שלוש אבני החן - קורס העמקה בתל אביב בהנחיית תמי ברקאי
2024-09-08 19:00 - 21:00 | בית הסנגהה, תל אביב
במסורת הבודהיסטית ניתן מקום מרכזי להשראה והתמיכה שבשלוש אבני הן או המקלטים: בודהה, דהרמה וסנגהה.
נהוג לתרגם taking refuge כלקיחת מחסה, אבל אני רוצה להציע שיותר מלקיחה – המקלט היא תנועה של קבלה, התמסרות והסכמה להיות חלק, לחסות בצל אילנות גבוהים ועל אדמה רחבה. זוהי תנועה של אמון.
אמון היא איכות מרכזית בדרך. יש בה משהו פלאי משום שאמון מתגלה לא פעם בצורה מפתיעה, שלא קשורה ישירות לתרגול כזה או אחר, אלא נובטת מתוך ההליכה עצמה בדרך, וההסכמה להתמסר הן אל קושי ואתגר, והן אל אפשרות קבלת התמיכה והשותפות.
מקלט או מחסה בשלוש אבני החן – הבודהה, הדהרמה והסנגהה, ובמילים אחרות:
קבלת התמיכה, ההשראה ויחסי הגומלין עם האפשרות להתעורר, ועם מי שהלכו לפנינו בדרך.
האפשרות להישען על מה שכבר ישנו, תוך חקירה תמידית של סקרנות וחיות, וההסכמה להיות חלק, משפיע ומושפע, מקהילה.
איזו תנועה של הלב-תודעה זו ומה היא מאפשרת?
בקורס נבחן את משמעות המושגים אלה, כמשאבים חיצוניים ופנימיים, ביחס להנחיה הכל-כך משמעותית של הבודהה ‘להיות אי לעצמנו, ולעגון בחוף אשר בתוכנו’, הקשר העמוק לאיכות של אמון, וכמשאבים שתומכים בתרגול הפורמלי והלא-פורמלי וגם מתפתחים מתוכו.

הקורס מיועד למי שעשה קורס מבוא או ריטריט אחד של שבוע או שני סופי שבוע לפחות.

ריטריט בנושא אנאטה - סטיבן פולדר ואילן לוטנברג - לבעלי/ות ניסיון קודם
2024-09-11 14:00 - 14:30 | עין דור, עין דור, עין דור
ברגע שאנו מתחילים לחקור מי או מה אנחנו, מימד חדש נגלה לנו, עשיר בתובנות:

“מי אחראי על החיים שלי?”

“איך אני יכול למוסס את תחושת הנפרדות ביני לבין העולם?”

“מה אפשר לעשות כדי שהעצמי יפסיק לעמוד בדרכי כל הזמן?”

“מה היא החוויה של מה שאין לו גבולות?”

תרגול בודהיסטי של גילוי העצמי ומה שמעבר לו (“אנאטה”) עוזר לנו לקלף שכבות של התניות ואמונות, ומאפשר לנו לחיות בצורה יותר נבונה, יותר קלילה ויותר חופשיה.

להיות כמו האדמה: תרגול של קבלה והתחדשות - שבת מדיטציה במסורת של מורה הזן תיך נאת האן עם חגית הרמון
2024-09-14 10:00 - 15:00 | המרכז לויג’נאנה יוגה, מזא"ה 22, תל אביב
להיות כמו האדמה – תרגול של קבלה והתחדשות
14.9.24, 10:00-15:00, המרכז לויג’נאנה יוגה, ת”א
להרשמה ולמידע נוסף: https://yogatlv.co.il/earth/
מוזמנים.ות למצוא אורך רוח, קרקע, תקווה ופרספקטיבה בתרגול. ואולי כך תוכלו לגלות בעצמכם כוחות – אל מול מה שמתחולל כאן וההתגייסות העצומה שנדרשת מאיתנו, ובכלל.
הבודהא לימד:
“למד ותרגל כך שתוכל להיות כמו האדמה.
למה? האדמה טובה. גם אם שופכים עליה פסולת, צואה, שתן, זבל, האדמה מקבלת את זה ללא רתיעה.
ואם אנשים שופכים עליה חלב, פרחים ריחניים, בושם או קטורת, האדמה מקבלת אותם ללא גאווה או תאווה. היא לא מלאה בעצמה או חושבת שהיא חשובה מאוד.
תרגל כך שתוכל להיות כמו האדמה, שתוכל לקבל ולעשות טרנספורמציה למה שאנשים מביאים לפתחך. בין אם אלו שבחים ומחמאות, או האשמות וביקורת, מתקפות או עלבונות, תוכל לקבל ולחבוק את כולם.”
האדמה רחבה, מקבלת, מתמירה, וגם טומנת בחובה זרעים ויודעת להמתין בסבלנות לתנאים המתאימים להבשלת הזרעים. את זאת נתרגל ונלמד בשבת

ריטריט ויפאסנה קצר – 5 ימים בהנחיית ענת צחור
2024-09-17 09:00 - 17:00 | מנזר האחיות ציון, עין כרם, ירושלים
ריטריט ויפאסנה קצר – 5 ימים בהנחיית ענת צחור. הריטריט מתקיים בשתיקה ולפי המסורת הנזירית. בריטריט נחווים ונלמדים השלבים הבסיסיים של טכניקת מדיטציית סאטיפאתנה-ויפאסנה והמתרגל מתחיל לטפס בסולם הידע, מתגבר על מכשולים ומחזק כוחות ותובנות. זהו תהליך של ריפוי, יצירת שלווה, איזון נפשי, שחרור ממכאובים ותפיסות שגויות.

דרך ואובדן דרך: כנס פסיכו-דהרמה
2024-09-20 09:00 - 14:00 | היברידי: בכפר סבא ובזום, כפר סבא, Israel
בהשתתפות:
יעקב רז, איילת שמולביץ׳, יובל אידו טל, ענבל הללי בלס, מאיה לאוב, ד״ר יהודית לובל, אביגיל פן, גבריאל שירז
״לרבים מאיתנו חוויית החיים בתקופה זו היא של אובדן דרך: מסכת של בלבול, צער, יגון.. נראה שכל שהיה בטוח נופץ, נגוז. כך במישור האישי. כך בלאומי.
כשחושבים על המאמצים לסלילתה של דרך, הלב מתכווץ: תכנון התוואי, המכשולים שבדרך, עוגמת הנפש, הקורבנות. והנה משנסללה, נדמה שהיעד נעלם, או שלא התקיים מעולם, או שעבר למקום אחר…
האם אובדן הדרך יכול לשמש מקור השראה, תחילתה של יצירה, אמצעי יצירת כיוון שלא ידענו, שלא חשבנו? איפה נמצא את מקורות החיות והיצירה והכוח והרעיונות לדרך מחודשת? האם יש מקום לאמיתות הבודהיסטיות בחיינו פה? איך יכולו חומרי האבדון להיות לחומרי בניין?״
ֹֹֹ(יעקב רז)
הכנס הקרוב יהווה הזדמנות עבורנו להתאסף יחד ולהיפגש, לשוטטות משותפת בשבילי החכמה הבודהיסטית, ובנתיבי הריפוי שמאפשרים הסיוע והטיפול.
נתרגל מדיטציה.
ננשום יחד.
ייתכן שנלך לאיבוד.
ייתכן שנגלה משעול חדש.
נמשיך ללכת.
הכנס יתקיים באופן היברידי, בבית רייזל ,כפר סבא ובזום.

קורס שבועי מקוון על התרגול הרוחני של דרך הבודהיסטווה עם הנזיר קארצון
2024-09-22 14:00 - 16:00 | מקוון
אחרי הפסקה של כמה חודשים נחזור ביום שישי ה-2.8.2024, ללמוד את הטקסט הקנוני של שאנטידווה שעוסק במוטיבציה, בגישה, בתרגול ובאורח חייו של בודהיסטווה – מתרגל.ת שמשלב את כל שיעורי הבודהה בתרגול שיוביל אותו או אותה להארה שלמה למען כל היצורים החיים.
לפני שיצאנו לחופשה הספקנו לקרוא את הפרק הראשון שעוסק ביתרונות הבודהיצ׳יטה; את הפרק השני שעוסק בהכנת התודעה לכינון תודעת ההארה; ובתים מהפרק השלישי שמובלים לטיפוח שלם של שני סוגי הבודהיצ׳יטה: כשאיפה וכמעשה.
במפגשים הקרובים נמשיך בלימוד הטקסט. נתחיל בחזרה קצרה על מה שעסקנו בו עד כה, נמדוט ביחד על טיפוח שני סוגי הבודהיצ׳יטה, ונמשיך בלימוד הטקסט.
היקף הטקסט של שאנטידווה הוא עצום ויש בו עושר גדול של תרגולים שמרחיבים את גבולות התודעה, הופכים אותה לנדיבה, מוסרית, סובלנית, שיודעת מה נכון ומה ראוי, תודעה מרוכזת ונבונה יותר.
ניתן להצטרף בכל שלב לקריאת הטקסט, גם אם לא השתתפתם במפגשים הקודמים. כל המפגשים נמצאים בערוץ ה-YouTube שלנו וניתן לצפות במפגשים הקודמים בקישור למטה.
״המדריך לנוהג הבודהיסטווה״ הוא טקסט קנוני של מסורת המהאיאנה שמתאר את דרכי הבודהיסטווה ששואפ.ת להגיע להארה שלמה עבור כל היצורים החיים. הטקסט שנכתב כפואמה מדגיש את חשיבות פיתוח החמלה, הכוונה האלטרואיסטית והחוכמה. שאנטידווה מעניק לנו שיעורים פרקטיים שמלמדים כיצד ניתן להפוך מצבים קשים ומאתגרים להזדמנויות להתפתחות רוחנית. הוא מראה דרכים להתמודדות עם יריבים בעזרת תרגול של סבלנות, טוב לב, דאגה לזולת ופיתוח תודעה ההארה. הוא מתווה עבורנו את הדרך לסילוק האנוכיות ונותן לנו השראה בתרגול הדרך להארה שמשלב נדיבות, מוסריות, סבלנות, להט בתרגול, ריכוז, חוכמה, אמפתיה ואהבה שלא תלויה בדבר שמתמקדים בטובת הזולת.
״המדריך לנוהג הבודהיסטווה״ מורכב מכ-770 בתים ומחולק לעשרה פרקים. את הטקסט ילמד הנזיר קארצון (יקי פלט) בסדרת מפגשים מקוונים שיערכו בימי שישי בשעה שתיים בצהריים באמצעות זום. במהלך המפגשים נקרא ביחד את הטקסט, נדון על משמעותו ונמדוט עליה ונעסוק באופן בו ניתן ליישמו בתרגול הרוחני האישי ובחיי היום-יום. הקורס אינו דורש מידע מוקדם ותוכנו הוא עצום. ניתן להצטרף למפגשים בכל נקודת זמן מאחר וכל פרק עוסק בתרגולים שונים ונקודות מבט מגוונות.
הקורס יתקיים בזום כל יום שישי בשעה 14:00. אין צורך בהרשמה מוקדמת.

מפגש מקוון בסדרת מפגשי שבילים רבים דהרמה אחת: אחת ולתמיד – למה ואיך מתרגלים?
2024-09-27 10:00 - 12:30 | מפגש מקוון
משתתפים: הנזיר קרצ׳ון (יקי פלט), הנזיר פניננדו בהיקהו, שלמה בזם, אביגיל פן
מנחים: אילן לוטנברג ואבי פאר
“כאשר אתה יושב במדיטציה, עם כל מחשבה שתחלוף בך אמור ״זה לא ענייני!״
“כמובן שקיימות עשרות טכניקות למדיטציה, אך הכל מסתכם בזה: פשוט הנח. בוא לכאן למקום הרגוע, הרחק מן המאבק למה שלא תנסה?”
“זכור אינך עושה מדיטציה בכדי לזכות במשהו, אלא בכדי להיפטר מדברים.
אנו עושים מדיטציה ללא השתוקקות אלא עם וויתור. אם אתה רוצה משהו, לא תמצא אותו”.
(מתוך הספר “אין אג’האן צ’ה”. תרגום: דיתי רבנר. בהוצאת ”בודהיזם בישראל”)
אנו שומעים הנחיות שונות ומגוונות, איך לתרגל – אל מה לשים לב, איך לשים לב, מדוע לשים לב, לתרגל עם אובייקט (מושא תרגול), לתרגל ללא אובייקט (מושא תרגול), לתרגל עם מטרה ספציפית, לתרגל ללא מטרה.
הרשימה ארוכה ובהחלט מבלבלת, לכן במפגש זה נתייחס לנושא התרגול מהיבטיו שונים:

למה אנו מתרגלים? האם יש “למה” נכון יותר או נכון פחות?
מהו הקשר בין “למה” (הסיבה לתרגול) ו”איך” (שיטת התרגול)?
האם יש תרגולים המתאימים יותר למתחילים וכאלו שראוי לתרגל גם לאחר צבירת ניסיון?
האם ישנם סיכונים בתרגול? ומהם?
האם יש בכלל “תרגול בודהיסטי”? ואם כן, מה מייחד אותו ממדיטציות אחרות, כולל “מיינדפולנס”?

קורס קיץ עם אבי פאר: רגשות. למה ואיך לעבוד איתם- גישת הבודהיזם
2024-09-30 20:00 - 22:30 | מפגש מקוון
ספטמבר -אוקטובר 2024
ארבעה מפגשים שבועיים | החל מה-30.09.24, בימי שני , 22:30-20:00
קורס אונליין (באמצעות זום)
1 מפגש ספטמבר: 30.9 | 3 מפגשי אוקטובר : 14.10, 21.10, 28.10
רגשות זה דבר מסובך. ניתן לומר כי מבחינתנו, רגשות הם בו בזמן, גם הסיבה לאושר או סבל בחיינו וגם הביטוי של אושר או סבל בחיינו.
כך או כך, רגשות מעצבים במידה מכרעת את חיינו, את האופן בו אנו פוגשים עם עצמנו ואת מערכות היחסים שלנו עם אחרים .
בקורס קיץ זה נבדוק מה זה (באמת) רגשות בעיניים בודהיסטיות. ונחקור כיצד הדרך הבודהיסטית מציעה לנו להתייחס לרגשות קשים שמרעילים את חיינו :

מהו “רגש” לפי ההבנה היומיומית שלנו
מהו “רגש” בהבנה הבודהיסטית
איזה רגשות הם “רעלים” ומדוע
למה גם “בורות ” היא “רגש” (רעיל)
האם יש בבודהיזם רק פרשנות אחת ל’רגש’
“ריקות התופעות’ והקשר שלה עם רגשות
למה צריך לעבוד עם רגשות-גישת הבודהיזם
שינוי רגשי ומקומה של החמלה בו
חמלה ולא רחמים- מה ההבדל
שלושה היבטי חמלה המאפשרים שינוי רגשי

המפגשים משלבים תרגול מדיטציה מונחה, אפשרות לשיתוף ושאלות, והרצאה על נושאי הקורס , בדגש על יישומם בחיי היומיום.
המפגשים מתאימים למתרגלים ותיקים אשר רוצים להעמיק את הידע והתרגול, כמו גם למתעניינים חדשים.
להאזנה לשיחות על בודהיזם של אבי פאר ביוטיוב- לחץ/י כאן
מחיר: 320 ₪
מספר המקומות מוגבל, הבטחת המקום ואישור ההצטרפות יהיו רק לאחר אישור התשלום.
אין מחסום לדהרמה. מי שמתקשה לשלם סכום זה, מוזמן/ת בלב פתוח ליצור קשר ולבדוק האפשרויות.
אבי פאר

יליד 1951, לומד ומתרגל החל מ-1995. מלמד בודהיזם בריטריטים, קורסים וקבוצות לימוד ותרגול שבועיות (סנגהא), ממייסדי אתר “בודהיזם בישראל“, מפגשי “שבילים רבים דהרמה אחת”, “פעם בשבוע- המאמר הבודהיסטי השבועי” ו”כתב העת הבודהיסטי“. כותב ומתרגם בנושאים בודהיסטיים. ממתרגמי הספרים “מה שלימד הבודהא” ,”סמה סטי- תשומת לב נכונה“, “ההתהוות המותנית“, “טוב, רוע ומעבר להם-הקארמה בלימוד הבודהיסטי” , “חשיבה בהירה”, “ניבאנה” ומחבר “שירי דהרמה- שירים להולכים בדרך“, “מעמקים לא אישיים” ו-“שמעתי את הבודהה שר“. מלמד בודהיזם כגישה רכה ואנושית לחיים, תוך מתן דגש על ההיבטים המעשיים. מציע כלים לבדיקה אישית והרהור ואינו רואה בבודהיזם דוקטרינה קשיחה “כזה ראה וקדש”.
לקבלת פרטים נוספים ושאלות:
אבי פאר – 054-4263890 או בדוא”ל: avipeer51@gmail.com

קורס דיפלומה של נאלנדא - גשה דורג'י דמדול
2024-10-02 00:00 | מפגש מקוון
הדרך הבודהיסטית מציעה לנו כלים רבים לפיתוח התודעה ולפתיחת הלב. זוהי דרך פילוסופית עשירה ומרתקת, המחייבת לימוד מעמיק והתנסות חווייתית. במסורת הטיבטית, לימוד זה מתקיים במנזרים אוניברסיטאיים במשך 16-22 שנים, אך בעולם המודרני והמערבי שלנו, קשה להקדיש זמן כה רב ללימוד.
לשמחתנו, בית טיבט בניו דלהי, בראשות גשה דורג’י דמדול לה, מעניק לנו הזדמנות נדירה לרכוש ידע וכלים בתכנית מותאמת לקהילת המתרגלים המערבית. קורס הדיפלומה של נאלנדא מציע למשתתפים להעמיק את הבנתם בנושאים מרכזיים בפילוסופיה בודהיסטית, ולרכוש כלים שישמשו אותם בתרגול היומיומי. הקורס, שיימשך 14 חודשים, מיועד לאנשים המתעניינים ברצינות בפילוסופיה בודהיסטית ומעוניינים לשלב לימודים מעמיקים בחייהם המודרניים. הוא מתאים הן לאנשים ללא רקע מוקדם בפילוסופיה בודהיסטית והן לאלה שלמדו בעבר ומעוניינים להעמיק. בנוסף, הקורס מהווה הכנה למי שמעוניין להמשיך לקורסים מתקדמים יותר כמו קורס המאסטר החמש-שנתי של בית טיבט.
ההרשמה למחזור החמישי של קורס הדיפלומה של נאלנדא תיפתח ב-2 לספטמבר 2024. הקורס יתחיל ב-2 באוקטובר ויכלול שני שיעורים שבועיים אונליין באורך שעה וחצי-שעתיים כל אחד, אותם יעביר גשה דורג’י דמדול לה באנגלית.

אני לוסנג בישראל, אוקטובר-דצמבר 2024
2024-10-05 00:00 | כל הארץ
אנו שמחים להודיע על ביקורה של מורתנו היקרה, אני לוסנג, בישראל! אני לוסנג תגיע לביקור בארץ בחודשים אוקטובר-דצמבר ותקיים מספר מפגשים.
במסגרת ביקורה בישראל אני לוסנג תלמד ותתרגל מגוון נושאים:
♦ יום שבת, 5/10, בעקבות האושר, שבת דהרמה בכפר מונש
♦ יום שלישי, 8/10, בין אסרטיביות, חמלה קשוחה וכעס, ערב דהרמה בנס ציונה.
♦ ימים חמישי-שבת, 10-12/10, ריטריט יום כיפור, שדה בוקר.
♦ ימים חמישי-ראשון, 15/10-1/11, ניונג-נה, שמונה מחזורים. חיפה
♦ ימים שישי-שבת, 8-9/11, תרגול טארה הירוקה, חיפה
♦ יום שני, 11/11, מעבר לדת – שיחה על אתיקה אוניברסלית, מפגש דהרמה בתל אביב
♦ ימים חמישי-שבת, 14-16/11, קורס על המוות של שותפים למסע, עין כרם. פרטים בהמשך
♦ יום שלישי, 19/11, פיתוח בודהיצ’יטה בזמנים רווי אלימות, מפגש דהרמה בתל אביב
♦ יום שישי, 22/11, יום תרגול עם הנזירה לוסאנג לכבוד להאבאב דוצ’ן, תל אביב
♦ יום שבת, 23/11, ארבע המידות שאין להם שיעור, כפר מונאש.
♦ יום רביעי, 4/12, מפגש שאלות ותשובות ביודפת.

שמונת הבתים לאימון התודעה – קורס זום עם הנזיר תקצ'וק
2024-10-13 18:30 - 20:00 | מפגש מקוון
גשה לַנגרי טהאנגפה (1054 עד 1123 אחרי הספירה) היה מורה ממסורת הקאדאמפה. הוא נחשב לבודהיסטווה, מי שפיתח בודהיצ’יטה – התודעה ששואפת להשיג הארה למענם של כל בעלי התודעה. גשה לנגרי טהאנגפה היה מפורסם בזכות חמלתו העצומה והבנתו המלאה של אימון התודעה (תרגולי לו-ג’ונג). הוא זה שחיבר את הטקסט “שמונת הבתים לאימון התודעה” אשר נחשב לטקסט חשוב ומעמיק ואף זכה לפרשנויות רבות ע”י מורים גדולים וכן בספרים רבים, בין היתר: “שמונה צעדים אל האושר”, “חמלה כובשת-כול” ועוד (ראו קישורים בסוף טקסט זה).
החל מיום ראשון ה 13/10, נלמד את הטקסט החשוב הזה במשך שמונָה מפגשים שבועיים בזום.
המפגשים יחלו בשעה 18:30 ויימשכו כשעה וחצי, בהם נלמד את הטקסט, נמדוט ונדון כיצד הדברים באים לידי ביטוי בחיי היומיום שלנו.

ריטריט זן עם זן מאסטר בון שים
2024-10-14 11:00 - 16:00 | נאות סמדר, נאות סמדר, נאות סמדר
14-16 בנובמבר 2024 – קיבוץ נאות סמדר
על המורה – זן מאסטר בון שים
תלמידתו של זן מסטר סונג סאן מאז ביקורו הראשון בפולין ב 1978, ממנו קיבלה אינקה בשנת 1992. את התואר זן מסטר קיבלה בשנת 2006 מזן מסטר וו בונג. היא המורה המובילה של קואן אום אירופה ושל מרכזים וקבוצות בפולין, צ׳כיה וספרד. משתתפת באופן קבוע בריטריטים ארוכים ומלמדת ברחבי אירופה, קוריאה וארצות הברית. מתגוררת במרכז הזן וו בונג סה בפולין
מה זה זן?
זן זה מאד פשוט – מי אתה? כולם מחפשים אושר בחוץ אבל רובינו מתקשים להבין את המהות האמתית שבפנים. כולנו אומרים “אני” “אני רוצה את זה, אני אוהב את זה…” אבל רובינו מתקשים להבין מה זה ה”אני” הזה. בסדנה הקרובה נתרגל מדיטציה לפי מסורת הזן הקוריאני ונחקור את ה”אני”.
מה עושים?
הפעילות בסדנה משלבת הדרכה אישית על ידי הזן מאסטר, יחד עם סדר יום קבוצתי. הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות וארוחות מסורתיות. סדר היום מובנה מראש וכולל הפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות וכן שיחה אישית בין המורה לתלמיד
הסדנה פתוחה לקהל הרחב
מה זה זן קוריאני?
לזן בודהיזם הקוריאני מסורת עשירה ומרתקת שהייתה נגישה מאות שנים לנזירים בלבד. בתחילת שנות השבעים נדד זן מאסטר מפורסם מהמזרח למערב והתאים את הזן הקוריאני התוסס לחיים המערביים. זן מאסטר סונג סואן ייסד את בית הספר לזן “קואן אום”, ארגון עולמי שמטרתו להנגיש את דרך החיים של הזן לחיי היום יום המערביים אחת הדרכים המומלצות ללמוד את דרך הזן באופן ישיר ואותנטי, היא באמצעות סדנת ה- “יונג מאנג ג’ונג ג’ין”, בתרגום חופשי מקוראנית: לזנק כנמר בישיבת מדיטציה, סדנת מדיטציה אינטנסיבית בת שלושה ימים, פתוחה לקהל הרחב, המעניקה למשתתף חווית זן משמעותית לכל החיים על פי הסגנון המסורתי של קוואן אום, הפעילות בסדנה משלבת הדרכה אישית ע”י המאסטר, לרבות פגישה אישית בין המורה לתלמיד, יחד עם השתלבות בסדר היום של הקבוצה המתרגלת.
הפעילות בקבוצה היא בשתיקה וכוללת תרגול טכניקות מדיטציה שונות: ישיבה, הליכה, שירה, קידות ושלוש ארוחות מסורתיות ביום. סדר היום מובנה מראש וכולל השתתפות במטלות והפסקות למנוחה. בנוסף, מתקיימת שיחה פתוחה בין המאסטר והקבוצה בסגנון שאלות ותשובות.
עלויות הסדנה
התשלום יהיה מורכב מחלקים:
– תשלום עבור הריטריט (ארוחות כלולות)
– תשלום עבור לינה
א. תשלום עבור הריטריט
מורי דהרמה/ בהתלמדות מחיר:
280 שח ליום/ 330 שח ליומיים / 430 שח לכל הסופ״ש

חברים מחיר:
320 שח ליום/ 400 שח ליומיים / 480 שח לכל הסופ״ש

אורחים מחיר:
350 שח ליום/ 450 שח ליומיים / 550 שח לכל הסופ״ש
הנחה בגובה 50% תינתן לחיילים בשירות סדיר ולאזרחים ותיקים.

ב. תשלום עבור לינה
לינה על מזרונים: הלינה בשני חדרים אחד לנשים ואחד לגברים. 160 ש”ח לסופש * . מוגבל ל 6 משתתפים. כל הקודם זוכה
בבקתות: 5 בחדר (יש 3 בקתות) בשאיפה למלא בקתה. יוקצו בקתות נפרדות לנשים ולגברים 400 ש”ח לסופ”ש.
למשתתף חדר זוגי 1052 ש”ח לסופ”ש לזוג
חדר ליחיד 900 ש”ח לסופ”ש למשתתף
*אין אפשרות ללינה בבקתות ובחדרי המזרנים ללילה אחד בלבד
כל חדר מצויד בשירותים ומקלחת אישיים, מזגן, פינת שתיה חמה עם מקרר קטן, מרפסת אישית עם פינת ישיבה מוצלת וגינת נוי ירוקה.
ניתן להתרשם מהחדרים והבקתות כאן https://neot-semadar.com/
מחירים סופיים המחירים עלולים להשתנות בהתאם להרשמה וניצול החדרים המחיר העדכני יימסר לכל משתתף אחרי ההרשמה ולפני העברת התשלום. התשלום באמצעות משולם, בכרטיס אשראי. לאחר סגירת הרישום, הסדרת התשלום לריטריט וללינה תתבצע על ידי רכז ההרשמה, עודד.
במקרה של ביטול עד 1.11 לפני הסדנה ינתן החזר מלא. לאחר מכן יגבו 50% מעלות הסדנה ותשלום מלא על לינה בחדר.
עודד 054-4327160
לטופס הרשמה

להתחיל מחדש - ריטריט סוכות בהנחיית בועז עמיחי
2024-10-16 09:30 - 17:30 | מנזר האחיות מציון, עין כרם, ירושלים
ריטריט סוכות 16-19 באוקטובר 2024
“להתחיל מחדש”
איך מתחילים מחדש, כששום דבר עוד לא נגמר?
4 ימים של תרגול בשתיקה

כמעט כמדי שנה, נתכנס בחצי הראשון של חג הסוכות לריטריט בן ארבעה ימים תחת הכותרת “להתחיל מחדש”. התרגול הבודהיסטי מזמין אותנו שוב ושוב לשמוט את מה שהיה, ולהתחיל את הרגע הזה כאילו היה זה הרגע הראשון (וגם – כאילו היה הוא הרגע האחרון). השנה האתגר גדול במיוחד – שום דבר מהשנה הקשה והנוראית שעברה עלינו עוד לא הסתיים. החטופים עוד לא חזרו, המלחמה לא הסתיימה, העקורים לא שבו לביתם, ואנחנו לא חזרנו למי שהיינו לפני שנה. לאט לאט אולי אנחנו גם מבינות ומבינים שגם לא נחזור. שום דבר לא חוזר למה שהיה, ואנחנו רוצים להיישיר מבט אל מי ומה שאנחנו עכשיו, ולהתחיל מחדש.

בריטריט נחזור אל בסיס התרגול המדיטטיבי. נפגוש את עצמנו, נבנה מרחב קשוב ואוהב לקבל את עצמנו בדיוק כמו שאנחנו עכשיו. בתוך שקט נמצא את המקום לגעת בכאב הרב שכולנו אוצרים בתוכנו, וגם בניצנים של התחלות חדשות.

ריטריט ארוך - סוכות - עם ערן הרפז ויהל אביגור
2024-10-18 14:30 - 16:30 | עין דור, עין דור, עין דור
תרגול הדהרמה והמדיטציה הבודהיסטית פותח אפשרויות אל היופי בקיום האנושי.
המסע הזה כולל גילוי של הדרכים בהן הלב והתודעה נסגרים שוב ושוב אל תוך צורות מוכרות ומשעבדות, ומציאת דרכים יצירתיות לשחרור מצורות ומבנים כאלו.
בריטריט הזה אנחנו נטפח בסיסים של רגישות ומודעות, רוחב של תודעה וטוב לב.
ובתהליך הזה נזמין סקרנות לאופנים מורגלים בהם אנחנו תופסים את עצמנו, אחרים ואת תרגול המדיטציה עצמו, ולאפשרות של התרה וגילוי של אפשרויות אחרות.

קורס מבוא לדרך הבודהיסטית ולמדיטציית מיינדפולנס תובנה (ויפסנא) בהנחיית שחר מתן, בקיבוץ נחשולים
2024-10-27 19:00 - 21:30 | קיבוץ נחשולים, קיבוץ נחשולים, קיבוץ נחשולים
נושאי הקורס

מבוא לדרך הבודהיסטית – ארבע האמיתות כבסיס לתפיסת העולם והתרגול הבודהיסטי.
מהי מדיטציה? מהי תשומת לב? – כיצד לתרגל ולפתח יכולת להיות בתשומת לב?
תשומת לב לנשימה וכיצד להרפות מדפוסי שליטה
תשומת לב לתחושות הגוף מבלי לשנות אותן. התוודעות להרגלים והדפוסים החשיבתיים והרגשיים
כיצד תשומת לב יכולה להיות מועילה בהכרת דפוסים אלה והשתחררות הדרגתית מהם.
עבודה עם מכשולים וקשיים בתרגול – כיצד לזהותם ולהפוך אותם למנוף להעצמת התרגול ולהעמקת תשומת הלב.
יישום התובנות של המדיטציה בחיי היום-יום – שימוש מיומן בגישות שרכשנו יכול להשפיע על היכולת שלנו ליצור איזון ושלווה ביחסים שבינינו לבין החיים והאנשים שסביבנו.
כיצד לטפח איכויות של יציבות ושקט גם בתוך סערת החיים ולכוון לחופש מדפוסים מצמצמים בכל מרחבי היומיום – עבודה, מערכות יחסים ועוד.
כיצד להמשיך לאחר הקורס – המשך התרגול האישי תוך כדי החיים ואפשרויות העמקה בקהילת תובנה ובכלל.

תבונת הדרך - קורס העמקה ארוך בתל אביב בהנחיית שחר מתן
2024-10-28 08:00 - 10:30 | מקוון, מקוון, מקוון
* לאור הביקוש הרב נפתחה אופציה להצטרף דרך הזום (כרגע זו האפשרות היחידה – המקומות הפיזיים מלאים)
חלק א: התהוות מותנית – פטיצ’ה סאמופדה
28/10 – 16/12
ויפסאנה – ראייה חודרת לשורשי הדוקהה.
נלמד על שרשרת ההתהוות המותנית הכובלת, על האופן שבו הלב-תודעה נקשרים בכבלים שמייצרים דוקהה.
נחקור על ידי ראייה חודרת את הבורות, ההשתוקקות וההיאחזות, את הקשר של כל אלו לחוויית ותחושת העצמי, ואת הדרכים לפרום את מה שהתמצק והתקשה.

חלק ב: איך חופש מתהווה? אופניסה סוטה
6/1 – 24/2
שאמאטה – יצירה של רווחה ופתיחות בלב ובתודעה
נלמד את השרשרת בה תנאים מיטיבים מטים את התודעה אל עבר חופש, מה מרכיב את התודעה הערה? מה מאפשר לה להרפות מהכבלים והאחיזה ולחיות ביותר רווחה?
נלמד נתרגל ונחקור, מצבי תודעה יפים של שמחה, פתיחות, יציבות ושלווה. מגוון האפשרויות לחופש בתודעה.
